Journal of Islamic Educational Research (JIER), e-ISSN: 0128-2069, Volume 3, Issue 1, June 2018 PENGAMALAN M-PEMBELAJARAN DALAM KALANGAN GURU NOVIS PENDIDIKAN ISLAM DI SABAH Nur Atikah Miasan Academy of Islamic Studies, University of Malaya, Kuala Lumpur, Malaysia nur.a.m@siswa.um.edu.my Tengku Sarina Aini Tengku Kasim Academy of Islamic Studies, University of Malaya, Kuala Lumpur, Malaysia Abstrak: Kajian tinjauan deskriptif ini dijalankan bagi mengetahui tahap pengamalan m- pembelajaran oleh Guru Novis Pendidikan Islam (GNPI) yang berkhidmat di Sabah. Kajian ini menggunakan pendekatan kualitatif. Seramai 4 orang informan telah ditemubual, mewakili 4 kawasan di Sabah. Dapatan kajian mencatatkan bahawa mereka memiliki persediaan asas dari segi pemilikan alatan m-pembelajaran dan kemahiran asas pengendalian peranti untuk tujuan pembelajaran dan pemudahcaraan (PdPc). Selain itu, mereka turut menggunakan pelbagai aplikasi dalam dan luar talian bagi memudahkan sesi PdPc mereka. Semua dapatan ini tidak dipengaruhi oleh faktor jantina ataupun kawasan mengajar sama ada bandar, luar bandar ataupun pedalaman. Kata kunci: M-Pembelajaran, Guru Novis, Pendidikan Islam, Sabah. Pengenalan M-Pembelajaran merupakan pendekatan yang menggunakan peranti mudah alih sebagai medium pengajaran. Pendekatan ini menjadi semakin popular dalam kalangan tenaga pengajar di Malaysia sama ada di peringkat sekolah mahupun pengajian tinggi. Bermula dari penggunaan khidmat pesanan ringkas (SMS) berbayar sehinggalah pelbagai aplikasi yang muncul seiring dengan perkembangan teknologi. Konsep m-pembelajaran didefinisikan sebagai pembelajaran yang tidak terikat dengan ruang masa dan tempat, bersifat mudah alih dari segi fungsi dan teknologinya, peralatan dan kelengkapan belajar, persekitaran, dan individualisme (Saedah Siraj & Muhammad Helmi, 2012). Terdapat pelbagai takrifan bagi m-pembelajaran dan kesemuanya boleh dikelaskan mengikut tiga aspek utama iaitu mobiliti teknologi, yang merujuk kepada kemajuan teknologi tanpa wayar; mobiliti pembelajaran, yang merujuk kepada isi pembelajaran bersifat mudah alih; dan mobiliti pelajar, yang merujuk kepada keberadaan pelajar yang tidak terikat dengan masa dan tempat (Nor Fadzleen, Halina & Ibrahim, 2013). Dengan sifatnya yang bersaiz kecil, peranti mudah alih tanpa wayar memudahkan proses pembelajaran berlaku tanpa mengira tempat dan masa berbanding ciri-ciri buku teks dan nota yang dapat menjadi rujukan pada masa-masa tertentu sahaja (Tan, C. K. et al., 2013; Aliff et al., 2014). Kemajuan teknologi membuka peluang kepada bidang pendidikan untuk menggabungkan peranti mudah alih dengan persekitaran pembelajaran bagi meningkatkan kualiti pembelajaran (Heflin, Shewmaker & Nguyen, 2017). Tinjauan Literatur M-Pembelajaran (Mobile Learning) M-Pembelajaran boleh ditakrifkan sebagai pembelajaran menggunakan peranti atau teknologi yang bersifat mudah alih seperti penggunaan komputer riba dan telefon bimbit sebagai medium pembelajaran (Issham, Rozhan, Azidah & Munirah, 2010; Cochrane, 2010; Nik Mastura, Mohd Nor & Posiah, 2011; Saedah Siraj & Muhammad Helmi, 2012). Ia boleh disifatkan sebagai pembelajaran mudah alih, spontan, dan juga sebagai revolusi daripada pembelajaran elektronik (e-learning) dan pembelajaran teradun (blended learning) dan merupakan seni dalam penggunaan teknologi untuk 11
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 tingkatkan pengalaman pembelajaran (Issham, Rozhan, Azidah & Munirah, 2010; (Sølvberg & Rismark, 2012; Supyan, Mohd Radzi, Zaini & Krish, 2012). Berdasarkan definisi ini, dapat disimpulkan bahawa m-pembelajaran boleh diistilahkan sebagai 'pembelajaran dari dalam poket', iaitu penggunaan peranti tanpa wayar untuk tujuan pendidikan sesuai dengan matlamatnya untuk memudahkan pembelajaran tanpa mengambil kira bentuk media isi pelajaran dan bagaimana ia disampaikan kepada pelajar (Caudill, 2007). Tan, C. K. et al. (2013) menyatakan prinsip yang perlu ada pada m-pembelajaran ialah bersifat mudah alih dari segi ruang, teknologi, memiliki konsep mudah alih dan pembelajaran yang berkembang serta mengatasi masa. Melalui prinsip ini, ia mengubah persekitaran pembelajaran yang berasaskan komputer dengan menjadikan peranti bersifat mudah alih dan memungkinkan pembelajaran berlaku 'di luar kelas' di mana guru berperanan sebagai pemudahcara bagi mencapai isi pelajaran (Sølvberg & Rismark, 2012). Kelebihan yang terdapat pada m-pembelajaran membolehkan pelajar mengalami pendekatan berbeza berkaitan proses pembelajaran mereka (Issham, Thenmolli, P. P. Koh & Rozhan, 2010). Penggunaan pelbagai variasi peranti mudah alih yang semakin meluas memberi peluang kepada pelaksanaan m- pembelajaran dalam pendidikan dan memungkinkan kajian terhadap kesesuaiannya untuk pengajaran. Kajian kohort yang telah dijalankan pada tahun 2013 terhadap pelajar pengajian tinggi di universiti swasta tempatan mendapati bahawa mereka menggunakan peranti mudah alih untuk menyokong pembelajaran formal (Song, Murphy & Farley, 2013). Walaupun dapatan kajian dalam negara adalah positif, konteks pendidikan peringkat sekolah di Malaysia masih berbeza dengan hasil dapatan tersebut. Hal ini kerana konsep m-pembelajaran masih di peringkat permulaan. Kesimpulannya, pengamalan m-pembelajaran berbalik semula kepada guru dan pelajar untuk memilih ruang pembelajaran bebas atau terikat dengan kelas kerana kaedah tradisional dan teknologi saling memiliki kelebihan dan kekurangan (Sølvberg & Rismark, 2012). Inovasi teknologi yang pelbagai dapat memajukan kehidupan manusia, tetapi kejayaan penggunaannya bergantung kepada manusia itu sendiri. Penggunaan peranti mudah alih untuk tujuan pengajaran dan pembelajaran masih kurang meluas sedangkan ia sangat kerap digunakan untuk menyokong pembelajaran (Song et al., 2013). Dalam kajian ini, m-pembelajaran ditinjau dari sudut pandang guru novis Pendidikan Islam selaku guru baharu dan kurang pengalaman dalam dunia pendidikan. Alatan M-Pembelajaran Dua komponen utama m-pembelajaran ialah kemajuan peranti dan jaringan (networking). Menurut Caudill (2007), peranti yang digunakan perlu sesuai dengan keperluan harian penggunanya, boleh berfungsi tanpa disambung dengan punca kuasa dan dapat diakses dengan cepat kerana saiz yang padat, serta tidak mengambil masa untuk ditutup atau dihidupkan. Berdasarkan ciri yang dinyatakan, komputer riba atau notebook bukan peranti mudah alih yang dikategorikan oleh beliau. Manakala jaringan yang dinyatakan adalah akses kepada internet tanpa menyambungkan peranti kepada wayar bumi dan sambungan bluetooth. Tetapi dalam perbincangan ini, komputer riba diterima sebagai alatan m- pembelajaran sesuai dengan takrifan mudah alih (Issham et al., 2010). Peranti mudah alih semakin maju dan banyak kemudahan yang disediakan menjadikannya lebih efektif (Nik Mastura et al., 2011). Terdapat beberapa peranti mudah alih yang dikategorikan sebagai alatan m- pembelajaran berdasarkan syarat utama yang diterima sebagai peranti m-pembelajaran. Antara alatan yang dikategorikan sebagai alatan m-pembelajaran adalah seperti berikut (Rossyahida & Hashim, 2011; Nik Mastura et al., 2011): 12
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 i. ii. iii. iv. v. vi. vii. Personal Digital Assistant (PDA) Notebook (Kecil dan Ringan) Telefon Selular yang memiliki kemudahan SMS, MMS, WAP dan GPRS Telefon Pintar (gabungan telefon bimbit dan PDA) Tablet Ipad Ipod Jika dilihat pada kriteria peranti mudah alih dan sorotan kajian lepas, peranti mudah alih yang kerap digunakan dalam m-pembelajaran ialah telefon bimbit (Aliff & Mohd Isa, 2013) dan komputer riba (Ghavifekr, Ahmad Zabidi, Muhammad Faizal, Ng Y. R., Yao M. & Zhang T., 2014). Hal ini kerana kedua-duanya merupakan satu keperluan kepada guru dan pelajar. Tambahan pula perkhidmatan jaringan mudah alih untuk telefon bimbit lebih ekonomi dari segi kosnya dan mudah untuk digunakan (Afendi, Mohamed Amin Embi & Haslinda, 2013), mengatasi masalah kelemahan sambungan internet, gangguan kuasa elektrik dan kekurangan sokongan komputer di sekolah (Tan C. K. et al., 2013). Sesuai dengan pembelajaran abad ke-21, guru berperanan sebagai pemudah cara dan sumber inspirasi kepada pelajar (Kamarul, Mohd Faeez, Ab. Halim & Mohd Izham, 2011). Guru dan teknologi merupakan penggiat pembelajaran kerana kemajuan teknologi memberi peluang kepada pengguna menggabungkan peranti mudah alih dengan persekitaran pembelajaran untuk meningkatkan hasil pembelajaran (Rafiza & Siti Zarina, 2013; Heflin et al., 2017). Pembelajaran Abad Ke-21 Kemajuan teknologi maklumat dan komunikasi (TMK) serta jaringan internet yang pesat dan membangun membolehkan interaksi antara manusia berlaku tanpa terpisah oleh jarak dan waktu. Begitu juga bidang pendidikan yang terkesan dengan kemajuan ini. Contohnya seperti kewujudan pembelajaran dalam talian (e-learning), Learning Management System (LMS) dan Frog Virtual Learning Environment (Frog VLE) yang memerlukan capaian internet. Selari dengan Pelan Pembangunan Pendidikan Malaysia (2013-2025), pihak kementerian memberi penekanan dengan memperkenalkan inovasi dalam TMK seperti menyediakan akses kepada portal 1BestariNet dengan meningkatkan penyediaan komputer sekolah serta menyediakan latihan dan bengkel untuk guru-guru. Akses dan kemudahan ini disediakan supaya TMK dapat digunakan ketika sesi pembelajaran dan pemudahcaraan (Ministry of Education Malaysia, 2013). Tambahan pula internet merupakan sumber yang pantas dalam memberi respon dan kaya dengan maklumat (Caudill, 2007; Mohd Faeez, Kalthom, Mohd Amin, Zetty & Murihah, 2016). Melalui peningkatan infrastuktur internet serta pembekalan peranti mudah alih dan komputer ke sekolah, ia menjadikan capaian internet sebagai antara sumber utama bahan pembelajaran dan pemudahcaraan di sekolah di samping menjadi sumber yang pantas dalam memberi respon serta kaya dengan maklumat (Caudill, 2007; Mohd Faeez et al., 2016). Pembelajaran abad ke-21 menekankan pembelajaran berpusatkan pelajar dan pembelajaran aktif yang mengubah peranan guru sebagai tenaga pengajar kepada guru sebagai pembimbing dan pemudah cara pembelajaran (Cochrane, 2010; Ministry of Education Malaysia, 2013). Guru bertindak untuk membantu pelajar menyelesaikan masalah yang diberikan kepada mereka sebagai proses pembelajaran (Kamarul Azmi, 2013). Sesuai dengan pendekatan m-pembelajaran, guru hanya perlu membimbing pelajar untuk mencari bahan dalam dunia maya (Barker, Krull & Mallinson, 2005; Robiah & Nor Sakinah 2007). 13
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 Di samping membantu guru dalam pengurusan bilik darjah, kaedah ini turut memudahkan capaian maklumat dalam keterbatasan waktu apabila guru menggunakan peranti mudah alih dalam pengajaran (Mohd Faeez et al., 2016). Kelas akan terkawal secara baik apabila interaksi yang berlaku berpusatkan bahan iaitu peranti mudah alih dan bahan di alam maya kerana m-pembelajaran memberi peluang kepada pelajar untuk merasai pengalaman baru setiap kali mencari rujukan (Kamarul Azmi & Noor Fadhlina, 2012; Siti Nor Farhana & Siti Mistima, 2017). Sikap GPI perlu diubah daripada hanya sekadar mengaplikasikan kaedah konvensional dalam pengajaran kepada pembudayaan pembelajaran secara pembelajaran dalam talian (online learning) melalui bengkel, latihan dan seminar (Nik Mastura et al., 2011). Menjadi satu keperluan kepada guru novis untuk menguasai kemahiran mengurus penggunaan teknologi maklumat dan komunikasi di dalam kelas. Perancangan, pemilihan pedagogi dan kaedah yang sesuai dan sistematik akan menghasilkan kejayaan pelajar, mengambil kira tahap pelajar, pengalaman lalu dan pengalaman sedia ada pelajar (Ab. Halim Tamuri et al., 2012; Habibah et al., 2016). Dengan m-pembelajaran, pelajar boleh berinteraksi dengan maklumat tanpa batasan dan guru akan memerhatikan mereka bagi memastikan pembelajaran berlangsung dengan baik. Guru hanya perlu membimbing pelajar untuk mencari maklumat dan pelajar membina pengetahuan mereka berdasarkan maklumat yang diperoleh (Robiah & Nor Sakinah, 2007), bertepatan dengan pendapat bahawa teknologi tanpa wayar dapat meningkatkan kolaboratif (Barker et al., 2005; Nik Mastura et al., 2011). Objektif Kajian Objektif kajian ini adalah untuk mengetahui: i. ii. Tahap kesediaan asas yang dimiliki Guru Novis Pendidikan Islam (GNPI) dari aspek peralatan dan pengetahuan; dan Tahap penggunaan sebenar peranti mudah alih dalam sesi pembelajaran dan pemudahcaraan oleh GNPI. Metodologi Kajian Reka Bentuk Kajian Dalam kajian ini, pengkaji memilih untuk menggunakan pendekatan kualitatif dan memilih reka bentuk kajian tinjauan (survey). Kajian tinjauan bermatlamat untuk mengumpulkan maklumat dan mengukur pembolehubah yang berkait dengan sesuatu fenomena tanpa menyoal mengapa pembolehubah tersebut wujud (Mohd Majid, 2005). Kajian tinjauan yang dilakukan oleh pengkaji bermatlamat untuk mengetahui tahap kesediaan guru novis Pendidikan Islam terhadap penggunaan m-pembelajaran dan untuk mengetahui tujuan penggunaan telefon bimbit dalam m-pembelajaran. Protokol soalan temubual separa berstruktur dibentuk sebagai persediaan temubual. Pendekatan analisis kandungan dilakukan berdasarkan tema yang telah dibentuk (Kamarul Azmi Jasmi, 2012). Dalam konsep kajian ini, analisis kandungan memerlukan sistem pengkodan yang berkaitan dengan objektif kajian (Siti Uzairiah Mohd Tobi, 2017). Pengkaji menggunakan temubual kerana kaedah ini adalah lebih mudah untuk mengumpul data dan memberi gambaran yang meluas tentang persoalan kajian. Populasi dan Sampel Kajian Dalam kajian ini pengkaji memilih populasi dalam kalangan guru novis kerana pengalaman dan tempoh mereka menceburkan diri dalam bidang pendidikan sebagai seorang guru masih dianggap baru. Sebagai guru novis, masalah utama yang dihadapi mereka adalah aspek kawalan dan pengurusan kelas (Caroline & Abdul Said, 2014). Berbantukan peranti mudah alih dalam pembelajaran dan pemudahcaraan, guru 14
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 akan mempengaruhi minat dan motivasi pelajar di samping meningkatkan kerjasama dan mobiliti antara pelajar dan bahan pengajaran (Nik Mastura et al., 2011). Pemilihan lokasi bagi kajian ini terhad kepada guru novis Pendidikan Islam yang berkhidmat di negeri Sabah. Zon di Sabah dibahagikan kepada lima bahagian, di mana setiap bahagian tersebut terdiri daripada beberapa daerah, kawasan bandar dan luar bandar. Populasi yang disasarkan perlu menggunakan multimedia berorientasikan m-pembelajaran ataupun m-latihan (m-training) seperti yang dilakukan dalam kajian Afendi Hamat et al., 2013. Dalam kajian ini, pengkaji memilih 4 orang informan mengikut kedudukan sekolah dan ciri-ciri yang telah ditentukan. Antara ciri utama yang dipertimbangkan dalam penyelidikan ini ialah guru novis (baharu) yang mengajar subjek Pendidikan Islam, berkhidmat kurang daripada tiga tahun dan bertugas di kawasan bandar atau luar bandar dalam negeri Sabah. Informan dalam kajian ini terdiri daripada 4 orang iaitu 2 lelaki dan 2 perempuan serta mengajar di salah satu kawasan, iaitu bandar atau luar bandar. Analisis Kandungan Transkrip temubual ini dianalisis menggunakan teknik analisis kandungan berdasarkan pendekatan kod (kualitatif). Analisis ini dilaksanakan bagi melihat persamaan jawapan dan seterusnya membentuk tema dan sub tema dengan melihat kepada corak yang muncul dari transkrip temubual. Ringkasan tema bagi dapatan tersebut seperti dalam gambar rajah di bawah. Analisis selanjutnya akan dikupas berdasarkan pecahan tema yang dinyatakan. Penggunaan M-Pembelajaran dalam kalangan Guru Novis Pendidikan Islam di Sabah Kesediaan Penggunaan Reaksi / Kesan Peralatan - Pengetahuan Frog VLE - Aplikasi - Kekerapan Guru - Pelajar Dari segi kesediaan peralatan, semua informan memiliki pelbagai bentuk peranti mudah alih, sama ada milik sendiri mahupun dibekalkan oleh pihak kementerian. Manakala kadar langganan internet oleh semua informan adalah pada kadar yang berbeza. Secara keseluruhan, semua informan memiliki syarat asas perlaksanaan m-pembelajaran, iaitu peranti mudah alih dan capaian internet (Caudill, 2007). Namun, kelengkapan asas yang dimiliki belum menjamin kepada penggunaan m-pembelajaran dalam kalangan mereka. Berdasarkan dapatan dari segi kesediaan pengetahuan, didapati bahawa semua informan mempunyai pengetahuan asas bagi mengendalikan peranti mudah alih di dalam kelas. Pengetahuan tersebut didapati daripada sumber yang pelbagai seperti carian Google dan Youtube serta perkongsian daripada rakan sekerja. "Sekarang ni pun kalau mahu tahu banyak [sekiranya ingin menerokai perkara baru], buka jak [menggunakan aplikasi] Google atau tengok cara di Youtube, step by step diajar." Informan 1. "...kawan yang share [berkongsi] dengan saya pasal kahoot dan quizizz tu pernah ikut. Jadi dia ajarlah serba sedikit yang dia tahu." Informan 4. 15
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 Dapatan berkenaan tahap penggunaan pula mendapati bahawa informan menggunakan peranti mudah alih yang dimiliki sebagai alat sokongan pembelajaran dan pemudahcaraan mereka. Dapatan kajian ini turut disokong oleh Song et al., (2013) yang menyatakan bahawa peranti mudah alih yang digunakan oleh guru menjadi salah satu alat sokongan pembelajaran. Antara penggunaan tersebut melibatkan persiapan pengajaran seperti penggunaan enjin carian Google untuk carian bahan serta penggunaan aplikasi yang dimuat turun, seperti petikan berikut: "Mereka minta untuk dibawa 'menjelajah' melalui carian Google. Contohnya mahu tengok [melihat] tempat-tempat bersejarah, tengok [melihat] gambar atau peta..." Informan 1. Dengan bantuan enjin carian, informan tidak perlu lagi melakar peta dan mencetak gambar apabila menerangkan tentang sesuatu tempat kepada para pelajar. "Pelajar lebih bersemangat untuk melaksanakan tugasan yang diberikan secara online... Begitu juga kalau saya bagi kerja melalui Frog VLE. Semangat dorang [mereka] mahu menjawab." Informan 2. Informan 2 yang bertugas di kawasan bandar kerap menggunakan pendekatan m-pembelajaran berbanding informan 3 yang bertugas di kawasan luar bandar. Namun, faktor kawasan mengajar luar bandar tidak menunjukkan pengaruh ke atas informan 4. "Hampir setiap kali kelas, kecuali masa ajar amali atau tulisan jawi." Informan 1. "Bergantung dengan kelapangan saya dan isi pelajaran. Purata dalam sebulan empat kali." Informan 2. "Purata dalam sebulan sekali la. Bergantung dengan keperluan." Informan 3. "Setiap kali kelas. Kalau masa amali pun, saya akan tunjuk video dulu sebelum minta pelajar lakukan." Informan 4. Informan 2 mengakui bahawa faktor persiapan bahan mempengaruhi kekerapan beliau dalam penggunaan m-pembelajaran. Hal ini kerana beliau menggunakan pendekatan ini apabila ingin melaksanakan kuiz bersama pelajar. "Dorang [mereka] perlu menjawab berdasarkan aktiviti yang saya sediakan, sama ada dalam Power Point ataupun Word. Yang ni aktiviti berbentuk kuiz lah. Tapi ambik masa untuk saya siapkan bahan kuiz. Jadi mempengaruhi jugaklah kekerapan guna pendekatan ni." Informan 2. Lanjutan daripada temubual yang dijalankan terhadap informan 3 pula mendapati bahawa faktor kekurangan pengetahuan yang mempengaruhi kekerapan penggunaan teknologi yang rendah. Daripada pengetahuan yang rendah berkaitan penggunaan m-pembelajaran, sikap informan sendiri yang tiada inisiatif untuk mengembangkan pengetahuan menyebabkan beliau hanya menggunakan pendekatan m- pembelajaran apabila perlu. "...untuk dapatkan pengetahuan asas dan sekiranya ditawarkan. Tapi kalau atas usaha sendiri, jujur saya katakan saya tiada usaha untuk mengikutinya." Informan 3. Daripada pernyataan informan 3, dapat dinyatakan bahawa kawasan mengajar yang berbeza tidak mempengaruhi kekerapan penggunaan m-pembelajaran dalam kalangan guru novis Pendidikan Islam. Manakala perbandingan mengikut jantina juga tidak menunjukkan perbezaan. Melalui dapatan ini, dapat disimpulkan bahawa penggunaan m-pembelajaran tidak dipengaruhi oleh faktor jantina ataupun kawasan mengajar berdasarkan petikan temubual di atas. 16
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 Daripada petikan temubual tersebut turut mendapati bahawa tidak semua topik dalam silibus Pendidikan Islam adalah sesuai menggunakan m-pembelajaran walaupun mereka sangat positif dengan pendekatan ini. Penggunaan kaedah pengajaran berbantukan teknologi mudah alih menunjukkan sambutan yang positif daripada guru dan pelajar. Guru yang menggunakan bantuan telefon mudah alih sebagai m- pembelajaran telah mengakui peranti tersebut sebagai alat sokongan kepada pengajaran yang menyeronokkan (Saedah Siraj & Muhammad Helmi, 2012). Walaupun masih bergelar guru novis, ia tidak menghalang mereka untuk mengaplikasikan m-pembelajaran sebagai salah satu pendekatan, seperti petikan temubual di bawah: "Dorang [pelajar] seronok, dan komunikasi antara guru dan sesama pelajar pun jadi rancak... Lagipun senang untuk bergerak keliling kelas, pantau pergerakan dan aktiviti pelajar." Informan 1. "Pelajar lebih senang dan cepat memberi respon semasa aktiviti pembelajaran berlangsung di dalam kelas. Pembelajaran menjadi semakin menarik, kreatif dan tidak membosankan." Informan 3. "Kita yang bekerja ni pun seronok sebab manfaatnya [manfaat penggunaan peranti mudah alih], sebab memudahkan kerja kita... Guru mudah untuk mencari bahan tambahan dan pelajar pun seronok bila guru berikan satu informasi yang baru dan menarik untuk dorang [mereka]." Informan 4. Informan-informan di atas menyatakan bahawa sambutan pelajar mereka berubah positif dan aktif apabila mereka menggunakan m-pembelajaran. Tambahan pula peranti mudah alih merupakan satu alat komunikasi yang diperlukan oleh semua lapisan masyarakat. Penggunaannya digabungkan sesuai dengan keperluan guru dalam pelaksanaan tugasan harian yang melibatkan penyampaian isi pelajaran kepada pelajar. Dapatan kajian yang dilakukan oleh Sølvberg dan Rismark (2012) menyatakan bahawa teknologi seperti m-pembelajaran dapat menghubungkaitkan antara pembelajaran pelajar, masa, tempat serta topik dan teknologi yang pelbagai. Ia membentuk satu geografi baru dalam persekitaran pembelajaran yang tidak terikat dengan sesuatu kawasan tertentu. Seperti juga dalam kajian ini, informan 2 yang mengajar di luar bandar tidak dipengaruhi oleh faktor geografi mahupun kelemahan capaian internet sebagai penghalang kepada pelaksanaan m-pembelajaran. "Pelajar lebih senang berhubung sesama mereka untuk menyiapkan tugasan berkumpulan yang diberikan melalui peranti mudah alih... Nampak ada persaingan sihat antara pelajar walaupun kadang-kadang capaian internet bermasalah." Informan 2. Kemajuan pelbagai peranti mudah alih telah menyediakan banyak kemudahan kepada para penggunanya. Berdasarkan hasil temubual dapat dinyatakan beberapa aplikasi dalam talian serta aplikasi yang dimuat turun untuk kegunaan para guru di dalam pekerjaan seharian mereka. Contohnya seperti Padlet, Kahoot dan Quizziz sebagai permainan dalam talian, aplikasi PDF untuk membuka dokumen serta WhatsApp sebagai medium sosial bersama pelajar. "Pelajar selalu tanya pasal kerja rumah dan aktiviti-aktiviti persekolahan menerusi aplikasi WhatsApp... Contoh yang saya pernah pakai ialah Padlet." Informan 1. "...tapi kawan yang share [berkongsi] dengan saya pasal kahoot dan quizizz tu pernah ikut." Informan 2. "Contohnya guna untuk baca dokumen word atau PDF." Informan 3. 17
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 Melalui pelbagai aplikasi seperti ini, secara tidak langsung turut memberi peluang kepada bidang pendidikan untuk berubah kepada pengajaran dan pembelajaran yang efektif, seperti pembelajaran dan pemudahcaraan dalam talian ataupun pengaplikasian m-pembelajaran (Nik Mastura et al., 2011). Guru dan para pendidik selaku pengemudi harus menguasai aplikasi m-pembelajaran sebelum penggunaannya disebar luas kepada peringkat pelajar di sekolah. Aplikasi m-pembelajaran oleh guru novis dalam subjek Pendidikan Islam diharap dapat memberi dimensi baru dalam pengajaran berpusatkan pelajar. Dapatan dan Perbincangan daripada Temubual Pemilikan peranti mudah alih merupakan syarat utama kepada m-pembelajaran. Kesemua informan memiliki peranti yang pelbagai dan memiliki lebih daripada satu peranti mudah alih. Antaranya seperti telefon pintar, tab dan komputer peribadi. Berdasarkan kadar langganan internet pula, semua melanggan pada kadar yang berbeza. Purata langganan dalam RM51-RM100. Dapat dirumuskan bahawa mereka bersedia menerima m-pembelajaran dari aspek alatan dan mempunyai akses kepada teknologi yang diperlukan untuk pengajaran mudah alih (Mohd Paris Saleh, 2016). Berdasarkan purata kekerapan penggunaan m-pembelajaran dalam kalangan guru novis Pendidikan Islam juga menunjukkan bahawa mereka menggunakan kelebihan yang terdapat pada peranti mudah alih untuk tujuan pembelajaran dan pemudahcaraan. Fokus dengan pendekatan pengajaran subjek Pendidikan Islam pula, ia perlu digabungkan dengan penggunaan teknologi dan peranti mudah alih untuk mewujudkan pengajaran yang menyeronokkan. Bertepatan dengan pendapat Sølvberg & Rismark (2012) menyatakan tentang konsep blended learning di mana pengajaran guru yang pelbagai perlu diasimilasikan dengan teknologi. Hal ini kerana kemajuan teknologi memberi peluang kepada peranti mudah alih untuk digabungkan dengan persekitaran pembelajaran bagi meningkatkan hasil pembelajaran (Heflin et al., 2017). Kesimpulan Berdasarkan objektif, GNPI di Sabah bersedia untuk menggunakan pendekatan m-pembelajaran dari segi kesediaan peralatan, langganan internet dan kemahiran asas bagi penggunaan peranti mudah alih dalam pembelajaran dan pemudahcaraan mereka. Selain itu, penggunaan pendekatan ini juga tidak dipengaruhi oleh faktor jantina ataupun kawasan mengajar. Kesan penggunaan m-pembelajaran dapat menimbulkan keseronokan belajar dalam kalangan pelajar apabila guru mengintegrasikan teknologi dalam sesi pembelajaran dan pemudahcaraan. Hal ini kerana mereka terlibat secara langsung dalam pengendalian alatan teknologi tersebut. Tetapi faktor yang perlu diambil kira apabila menggunakan m-pembelajaran ialah kesesuaian isi kandungan pelajaran. Terdapat pelbagai topik dan amali yang memerlukan guru Pendidikan Islam untuk menggunakan kaedah yang pelbagai dan bersesuaian dengan penyampaian isi pelajaran. Daripada rumusan kajian, adalah dicadangkan agar GNPI digalakkan untuk menerokai aplikasi yang sesuai dengan peranti mudah alih sebagai alat penyokong pembelajaran dan pemudahcaraan di dalam kelas. Kajian akan datang juga dicadangkan untuk mengkaji lebih dalam lagi berkenaan kemahiran GNPI secara khusus berkaitan penggunaan pelbagai teknologi untuk tujuan pembelajaran dan pemudahcaraan, sama ada melalui teknik temubual, pemerhatian ataupun soal selidik. 18
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 References Ab. Halim Tamuri, Muhamad Faiz Ismail, & Kamarul Azmi Jasmi. (2012). Komponen Asas Untuk Latihan Guru Pendidikan Islam. GJAT, 2(2), 53-63. Afendi Hamat, Mohamed Amin Embi, & Haslinda Abu Hassan. (2013). Preparing for Mobile Learning: A Readiness Study at Universiti Kebangsaan Malaysia. In Mohamed Amin Embi & Norazah Mohd Nordin (Eds.). Mobile Learning: Malaysian Initiatives & Research Findingss (pp. 19-25). Kementerian Pengajian Tinggi. Aliff Nawi, & Mohd Isa Hamzah. (2013). Tahap Penerimaan Penggunaan Telefon Bimbit Sebagai M- Pembelajaran dalam Pendidikan Islam. Journal of Islamic and Arabic Education, 5(1), 1-10. Aliff Nawi, Mohd Isa Hamzah, & Surina Akmal Abd Sattai. (2014). Potensi Penggunaan Aplikasi Mudah Alih (Mobile Apps) dalam Bidang Pendidikan Islam. The Online Journal of Islamic Education, 2(2), 26-35. Barker, A., Krull, G., & Mallinson, B. (2005). A proposed theoretical model for m-learning adoption in from developing In countries. Proceedings of mLearning (pp. 1-11). Retrieved Caroline David, & Abdul Said Ambotang. (2014). Profesionalisme Guru Novis dalam Pengurusan Pengetahuan, Kesediaan Mengajar dan Kemahiran Berfikir Aras Tinggi (KBAT) Terhadap Pelaksanaan Pengajaran di Sekolah. In Seminar Kebangsaan Integriti Keluarga 2014 (pp. 1-15). Caudill, J. (2007). The Growth of m-Learning and the Growth of Mobile Computing : Parallel Developments. International Review of Research in Open and Distance Learning, 8(2), 1-14. Cochrane, T. D. (2010). Exploring mobile learning success factors. Research in Learning Technology, 18(2), 133-148. Ghavifekr, S., Ahmad Zabidi Abd Razak, Muhammad Faizal A. Ghani, Ng Yan Ran, Yao Meixi, & Zhang Tengyue. (2014). ICT Integration in Education: Incorporation for Teaching & Learning Improvement. Malaysian Online Journal of Educational Technology, 2(2), 24-54. Retrieved from Habibah @ Artini Ramlie, Zaharah Hussin, Saedah Siraj, Mohd Ridhuan Mohd Jamil, Ahmad Arifin Safar, & Norshahrul Marzuki. (2016). Keperluan Profesionalisme Guru Pendidikan Islam (GPI) Dalam Aspek Pengajaran. E-Jurnal Penyelidikan dan Inovasi, 3(3), 85-109. Retrieved from Heflin, H., Shewmaker, J., & Nguyen, J. (2017). Impact of mobile technology on student attitudes, 91-99. Computers engagement, and learning. & Education, 107, Issham Ismail, Rozhan M. Idrus, Azidah Abu Ziden, & Munirah Rosli. (2010). Adoption of Mobile Learning Among Distance Education Students in Universiti Sains Malaysia. International Journal of Interactive Mobile Technologies (IJIM), 4(2), 24-28. Issham Ismail, Thenmolli Gunasegaran, P. P. Koh, & Rozhan M. Idrus. (2010). Satisfaction of Distance Learners towards Mobile Learning in the Universiti Sains Malaysia. Malaysian Journal of Education Technology, 10(2), 47-54. Kamarul Azmi Jasmi. (2012). Analisis Data Dalam Penyelidikan Kualitatif. In Kursus Penyelidikan Kualitatif Siri 3 (pp. 1-11). Johor Bahru. Kamarul Azmi Jasmi. (2013). Pembelajaran Aktif dalam Pendidikan Islam : Pengamalan Guru Cemerlang Pendidikan Islam. In Seminar Pemerkasaan Pengajaran Agama Islam di Malaysia (Seminar Empowerment Islamic Teaching in Malaysia) (pp. 1-16). Kamarul Azmi Jasmi, Mohd Faeez Ilias, Ab. Halim Tamuri, & Mohd Izham Mohd Hamzah. (2011). Amalan Penggunaan Bahan Bantu Mengajar dalam Kalangan Guru Cemerlang Pendidikan Islam Islamic and Arabic Education, 3(1), 59-74. Sekolah Menengah di Malaysia. Journal of Kamarul Azmi Jasmi, & Noor Fadhlina Nawawi. (2012). Ciri Guru Pendidikan Islam Berkesan. In Seminar Antarabangsa Perguruan dan Pendidikan Islam [SEAPPI2012] (International Seminar on Teacher 19
Journal of Islamic Educational Research (JIER), e-ISSN: 0128-2069, Volume 3, Issue 1, June 2018 and Islamic Education [SEAPPI2012] (vol. 14, pp. 203-208). Ministry of Education Malaysia. (2013). Malaysia Education Blueprint 2013 - 2025. Kementerian Pendidikan Malaysia. Mohd Faeez Ilias, Kalthom Husain, Mohd Amin Mohd Noh, Zetty Nurzuliana Rashed, & Murihah Abdullah. (2016). Sumber Bahan Bantu Mengajar dalam Kalangan GPI Sekolah Bestari. E- Academia Journal UiTMT, 5(2), 106-114. Mohd Faeez Ilias, Murihah Abdullah, Kalthom Husain, Kamarul Azmi Jasmi, Abdul Hafiz Abdullah, & Arieff Salleh Rosman. (2016). Jenis-Jenis Sumber Pengetahuan Guru Pendidikan Islam dalam Penggunaan Bahan Bantu Mengajar di Sekolah Bestari. E-Jurnal Penyelidikan Dan Inovasi, 3(2), 41- 54. Mohd Majid Konting. (2005). Kaedah Penyelidikan Pendidikan (7th Ed.). Kuala Lumpur: Dewan Bahasa dan Pustaka. Mohd Paris Saleh. (2016). Model Pengajaran M-Pembelajaran Berasaskan Kaedah Inkuiri Mata Pelajaran Sejarah Peringkat Menengah. Universiti Malaya. Nik Mastura Nik Mohammad, Mohd Nor Mamat, & Posiah Mohd Isa. (2011). M-learning in Malaysia: Challenges and Strategies. In The 3rd International Conference on e-Learning ICEL2011, 23-24 November 393-401). Elsevier B. V. 2011, Bandung, Indonesia M-learning (vol. 67, pp. Nor Fadzleen Sa'don, Halina Mohamad Dahlan, & Ibrahim, A. (2013). Usage of mobile learning in Malaysian secondary education: Stakeholders' view. Journal of Information Systems Research and from 42-50. Innovation, 6, Retrieved Rafiza Abdul Razak, & Siti Zarina Syed Nordin. (2013). Projek Pembangunan Perisian Multimedia: Strategi Pengajaran Yang Membentuk Keperibadian Guru Pelatih. Jurnal Kurikulum Dan Pengajaran Asia Pasifik, 1(1), 42-52. Robiah Sidin, & Nor Sakinah Mohamad. (2007). ICT dalam Pendidikan : Prospek dan Cabaran dalam Pembaharuan Pedagogi. Jurnal Pendidikan, 32, 139-152. Rossyahida Abd Rahman, & Hashim, M. H. M. (2011). M-Pembelajaran dalam Pendidikan Teknik dan Vokasional (PTV) di Malaysia. In Persidangan Kebangsaan Penyelidikan dan Inovasi Dalam Pendidikan dan Latihan Teknik Vokasional (pp. 1-11). Saedah Siraj, & Muhammad Helmi. (2012). m-Learning: A New Dimension of Curriculum Advancement. Kuala Lumpur: Penerbit Universiti Malaya. Siti Nor Farhana Shaik Ismail, & Siti Mistima Maat. (2017). Kontekstual Untuk Pembelajaran Bermakna dalam Pengajaran dan Pembelajaran. In Seminar Pendidikan Serantau ke-VIII (pp. 75-89). Bangi: Fakulti Pendidikan Universiti Kebangsaan Malaysia. Siti Uzairiah Mohd Tobi. (2017). Kajian Kualitatif dan Analisis Temu Bual. Kuala Lumpur: Aras Publisher. Sølvberg Astrid, & Rismark Marit. (2012). Learning spaces in mobile learning environments. Active Learning in Higher Education, 13(1), 23-33. 10.1177/1469787411429189 Song, H. S. Y., Murphy, A., & Farley, H. (2013). Mobile devices for learning in Malaysia : Then and now. In 30th ascilite Conference (pp. 830-834). Sydney. Supyan Hussin, Mohd Radzi Manap, Zaini Amir, & Krish, P. (2012). Mobile learning readiness among institutes. Asian Social Science, 8(12), 276-283. Malaysian students at higher learning Tan Choon-Keong, Ng Shi Ing, & Lee Kean-Wah. (2013). Readiness for Mobile Learning at a Public University in East Malaysia. In Mohamed Amin Embi & Norazah Mohd Nordin (Eds.). Mobile Learning: Malaysian Initiatives & Research Findingss (pp. 27-37). Kementerian Pengajian Tinggi. 20